**גביע העולם למועדונים 2007** נערך בשנת 2007 ביפן מה-7 בדצמבר עד ה-16 בדצמבר, והוא גביע העולם למועדוני כדורגל הרביעי במספר. בטורניר זכתה הקבוצה האיטלקית מילאן, נציגת איגוד התאחדויות הכדורגל האירופאיות אופ"א. הייתה זו הזכייה ה-18 של מילאן בתואר בינלאומי, יותר מכל מועדון כדורגל אחר בעולם.

מבנה הטורניר
------------

בטורניר השתתפו 6 האלופות משנת 2007 של התחרויות האזוריות מטעם הקונפדרציות היבשתיות של פיפ"א. בעקבות מעברה של אוסטרליה מ-OFC (קונפדרציית הכדורגל של אוקיאניה) ל-AFC (קונפדרציית הכדורגל של אסיה) לפני הטורניר הקודם ב-2006, אלופת אוקיאניה ונציגתה לטורניר הייתה קבוצת חובבים. לפיכך הוחלט שהחל מהטורניר ב-2007 יתקיים משחק בין אלופת אוקיאניה לאלופת המארחת יפן, שהמנצחת בו תעפיל לשלב רבע הגמר של הטורניר. כדי למנוע מצב שבו יתחרו בטורניר שתי קבוצות מאותה מדינה, נקבע עוד שבמידה והזוכה בליגת האלופות האסיאתית היא קבוצה יפנית, את מקומה של אלופת יפן בטורניר תתפוס הקבוצה שאינה יפנית שסיימה במקום הגבוה ביותר בליגת האלופות האסיאתית. תרחיש זה התממש לבסוף כאשר הזוכה בטורניר האסייתי הייתה הקבוצה היפנית אוראווה רד דיימונדס, כך שסגניתה, הקבוצה האיראנית ספאן, התמודדה בשלב הפלייאוף מול נציגתה של אוקיאניה.

התחרות התקיימה בשיטת הנוק אאוט. מנצחת שלב הפלייאוף הצטרפה לאלופות מצפון אמריקה, אסיה ואפריקה בשלב רבע הגמר. המנצחות ברבע הגמר הצטרפו לאלופות אירופה ודרום אמריקה, שזוכות בכרטיס אוטומטי לשלב חצי הגמר בזכות העובדה שהן מגיעות מאזורים חזקים יותר. המפסידות בשלב חצי הגמר התמודדו על המקום השלישי והמנצחות עלו לגמר שבו נקבעה האלופה.

שינוי נוסף מהתחרות הקודמת, הוא ביטול המשחק על המקום החמישי בין המפסידות של שלב רבע הגמר.

קבוצות משתתפות
--------------

הקבוצות שהשתתפו בטורניר הן:

|  |  |  |  |
| --- | --- | --- | --- |
| **שם הקבוצה** | **מדינה** | **קונפדרציה** | **תואר** |
| יפןיפן אוראווה רד דיימונדס | יפן | AFC | אלופת אסיה 2007 |
| איטליהאיטליה מילאן | איטליה | אופ"א | אלופת אירופה 2006/07 |
| מקסיקומקסיקו פצ'וקה | מקסיקו | CONCACAF | מחזיקת גביע CONCACAF לאלופות 2007 |
| תוניסיהתוניסיה אטואל דו סאהל | תוניסיה | CAF | אלופת אפריקה 2007 |
| ארגנטינהארגנטינה בוקה ג'וניורס | ארגנטינה | CONMEBOL | מחזיקת גביע ליברטדורס 2007 |
| ניו זילנדניו זילנד ויטאקרי יונייטד | ניו זילנד | OFC | אלופת אוקיאניה 2007 |
| איראןאיראן ספאן | איראן | AFC | סגנית אלופת אסיה 2007 |
|

המשחקים
-------

### פלייאוף

* 7 בדצמבר: איראןאיראן ספאן - ניו זילנדניו זילנד ויטאקרי יונייטד: 1-3

### רבע הגמר

* 9 בדצמבר: אטוילה דו סאהל - פצ'וקה: 0-1
* 10 בדצמבר: ספאן - אוראווה רד דיימונדס: 3-1

### חצי הגמר

* 12 בדצמבר: תוניסיהתוניסיה אטוילה דו סאהל - ארגנטינהארגנטינה בוקה ג'וניורס: 1-0
* 13 בדצמבר: איטליהאיטליה מילאן - יפןיפן אוראווה רד דיימונדס: 0-1

### מקומות 3-4

המשחק על המקום השלישי נערך ב-16 בדצמבר:

* אטוילה דו סאהל - אוראווה רד דיימונדס: 4-2 (2-2)

### הגמר

משחק הגמר נערך ב-16 בדצמבר:

* בוקה ג'וניורס - מילאן: 4-2

| אלופת העולם בכדורגללשנת 2007 |
| --- |
| **מילאן****זכייה ראשונה** |

מלך השערים
----------

בתואר מלך השערים של הטורניר זכה וושינגטון (אוראווה רד דיימונדס) שהבקיע שלושה שערים. במקום השני זכו עמאד מוחמד (ספאן) ופיליפו אינזאגי (מילאן) שהבקיעו 2 שערים כל אחד. 11 שחקנים נוספים הבקיעו שער אחד בטורניר.

פרסים
-----

| כדור הזהב | כדור הכסף | כדור הארד |
| --- | --- | --- |
| ברזילברזיל קאקה(מילאן) | הולנדהולנד קלרנס סידורף(מילאן) | ארגנטינהארגנטינה רודריגו פלאסיו (בוקה ג'וניורס) |

|  |  |
| --- | --- |
| משחק הוגן | יפןיפן אוראווה רד דיימונדס |

קישורים חיצוניים
----------------

* הטורניר באתר פיפ"א
* אליפות העולם לקבוצות 2007, אתר "ליגה"
* מילאן אלופת העולם - ניצחה 2:4 את בוקה, ONE

| גביע העולם למועדונים |
| --- |
| 

|  |
| --- |
| 2000 • 2001 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |

 |